A Tanács 3805/87/EGK rendelete

(1987. december 15.)

a mezőgazdasági jogalkotásban Görögország jelölésére használt rövidítés módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó Szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel Görögország Csatlakozási okmánya az E betűt használja a Görög Köztársaság megjelölésére;

mivel Spanyolország és Portugália Csatlakozási okmánya a GR betűket használja a Görög Köztársaság megjelölésére;

mivel a mezőgazdasági jogalkotásban Görögország megjelölésére használt rövidítés egységesítése és Görögország megjelölésére használt rövidítés kulturális és nyelvi jelentőségének megerősítése érdekében az E és GR betűket ki kell cserélni EL-re; mivel a mezőgazdasági joganyagot ennek megfelelően módosítani kell;

mivel tekintetbe véve a bizonyos rendelkezések által előírt meglévő űrlapokon Görögországra használt rövidítés megváltoztatásával kapcsolatos igazgatási problémákat, e rendelet hatályba lépésének napjától számítva 6 hónapos időtartamot kell engedélyezni a szükséges módosítások végrehajtására;

mivel a Bizottság feladata, hogy az egyszerűsített eljárással összhangban, hatáskörén belül a mezőgazdasági jogalkotásban módosítsa a rövidítést,

ELFOGADTA EZT A RENDELETET:

1. cikk

A mellékletben felsorolt rendeletek és irányelvek az abban megállapított rendelkezéseknek megfelelően módosulnak.

2. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy e rendeletnek annak hatálybalépésétől számított 6 hónapon belül megfeleljenek.

(2) A tagállamok haladéktalanul közlik a Bizottsággal az (1) bekezdésben hivatkozott nemzeti joguk előírásait.

3. cikk

A Bizottság elfogadja a mezőgazdasági jogalkotásban a hatáskörébe tartozó szükséges módosításokat.

4. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet egészében kötelező és közvetlenül alkalmazandó valamennyi tagállamban.

Kelt Brüsszelben, 1987. december 15-én.

a Tanács részéről

az elnök

L. Gammelgaard

[1] HL C 288., 1987.10.28., 6. o.

[2] Az 1987. november 20-án ismertetett vélemény (még nem hirdették ki a Hivatalos Lapban).

--------------------------------------------------

MELLÉKLET

1. A legutóbb az 1587/86/EGK rendelettel [1] módosított, az intervenciós ügynökségek által átvett dohány a 727/70/EGK rendelet 13. cikkében megállapított eljárás hatálya alá tartozó százalékának és mennyiségének, valamint a közösségi dohánytermelés ugyanezen eljárás hatálya alá tartozó százalékának rögzítéséről szóló, 1970. július 20-i 1469/70/EGK tanácsi rendelet [2].

A mellékletben a 25-ös szám alatt a "Burley GR" fajta helyébe a "Burley EL"’ lép, a 26-os szám alatt pedig a "Virginia GR"’ fajta helyébe a "Virginia EL" lép.

2. A Tanács 1985. május 23-i 1505/85/EGK rendelete az 1985-ös termés vonatkozásában a szabványok és intervenciós árak, a leveles dohány felvásárlóinak biztosított prémiumok, valamint a bálázott dohány származékos intervenciós árainak és referenciaminőségeinek rögzítéséről [3].

Az I., II. és III. mellékletekben a 25-ös szám alatt a "Burley GR" fajta helyébe a "Burley EL" lép, a 26-os szám alatt pedig a "Virginia GR" fajta helyébe a "Virginia EL" lép.

3. A legutóbb a 3768/85/EGK rendelettel [4] módosított, a friss hús Közösségen belüli kereskedelmét befolyásoló egészségügyi problémákról szóló, 1964. június 26-i 64/433/EGK tanácsi irányelv [5].

Az I. melléklet X. fejezetének 49(a) pontjában a "GR" rövidítés helyébe az "EL" rövidítés lép.

4. A legutóbb a 3768/85/EGK rendelettel módosított, a friss baromfihús kereskedelmét befolyásoló egészségügyi problémákról szóló, 1971. február 15-i 71/118/EGK tanácsi irányelv [6].

Az I. melléklet X. fejezetének 44(a) pontjában az első francia bekezdés helyébe a következő szöveg lép:

"– a felső részen a küldő ország nevének kezdőbetűje vagy betűi, nagybetűvel:

B – D– DK – EL – ESP – F – IRL – I – L – NL – P vagy UK"

5. A legutóbb a 3768/85/EGK rendelettel módosított, a hústermékek Közösségen belüli kereskedelmét befolyásoló egészségügyi problémákról szóló, 1976. december 21-i 77/99/EGK tanácsi irányelv [7].

Az A. melléklet VII. fejezete 33(a) pontjának első francia bekezdésében az "E" rövidítés helyébe az "EL" rövidítés lép.

[1] HL L 139., 1986.5.24., 26. o.

[2] HL L 164., 1970.7.27., 35. o.

[3] HL L 151., 1985.6.10., 31. o.

[4] HL L 362., 1985.12.31., 8. o.

[5] HL L 121., 1964.7.29., 2012/64. o.

[6] HL L 55., 1971.3.8., 23. o.

[7] HL L 26., 1977.1.31., 85. o.

--------------------------------------------------